<p><p><b>Ренчиний Чойном</b>&nbsp;нь Монголын алдартай&nbsp;<a href="https://mn.wikipedia.org/wiki/%D0%AF%D1%80%D1%83%D1%83_%D0%BD%D0%B0%D0%B9%D1%80%D0%B0%D0%B3%D1%87" title="Яруу найрагч">яруу найрагч</a>&nbsp;байсан.</p><p>Тэрээр&nbsp;<a href="https://mn.wikipedia.org/wiki/%D0%A5%D1%8D%D0%BD%D1%82%D0%B8%D0%B9" title="Хэнтий">Хэнтий</a>&nbsp;аймгийн&nbsp;<a href="https://mn.wikipedia.org/wiki/%D0%94%D0%B0%D1%80%D1%85%D0%B0%D0%BD_%D1%81%D1%83%D0%BC" title="Дархан сум">Дархан суманд</a>&nbsp;<a href="https://mn.wikipedia.org/wiki/1936" title="1936">1936</a>&nbsp;онд төржээ. "Гал морин цаг", "Залуу нас", "Сүмтэй бударын чулуу", "Тал", "Улаан дэвтэр", "Хүн" зэрэг бүтээл туурвижээ.&nbsp;<a href="https://mn.wikipedia.org/wiki/1990" title="1990">1990</a>&nbsp;онд&nbsp;<a href="https://mn.wikipedia.org/wiki/%D0%9C%D0%BE%D0%BD%D0%B3%D0%BE%D0%BB_%D0%A3%D0%BB%D1%81" title="Монгол Улс">Монгол Улсын</a>&nbsp;<a href="https://mn.wikipedia.org/wiki/%D0%A2%D3%A9%D1%80%D0%B8%D0%B9%D0%BD_%D1%88%D0%B0%D0%B3%D0%BD%D0%B0%D0%BB" title="Төрийн шагнал">төрийн шагналыг</a>&nbsp;нэхэн олгожээ.</p><p>Чойном Хэнтий аймгийн Дархан сумын нутаг Бор ухаа гэдэг газар 1936 оны 2-р сарын 10-ны өдөр эцэг Рэнчингийн 31-ний, эх Рэгзэнгийн 26-ны жил дээр төржээ. Эцэг эхээсээ тэрбээр Чойномусурияа нэрийг өргөмжлөн авсан хэдийч хожим 1951 онд товчлон Чойном гэж хэлж бичих болсноор олны дунд Чойном нэрээрээ алдаршсан болно.</p><p>Р.Чойном бага сургуулийн 4-р ангийг онц дүнтэй төгссөн боловч дунд сургуулийн 6-р ангид суралцаж байгаад өвчний улмаас цаашид суралцаж чадаагүй байна. Түүний олж авсан боловсрол мэдлэгийн түвшин энэ ажгуу.Гэвч тэрээр өөрийн хичээл зүтгэл, авъяас билгийнхээ хүч чадлаар зохих хэмжээний боловсрол мэдлэг эзэмшиж, орос, казак, монголоор бичсэн ямар ч ном зохиолыг уншиж судалж, казак монгол бичгээр шүлэг туурвилаа бичдэг, зураг зурж, баримал сийлбэр бүтээдэг, хөгжмийг нотоор тоглож, түүнийг сурах зөвлөмж бичиж, зарим шүлэг зохиолд ая зохиож явсан нэгэн бээр билээ.</p><h2><span id="Уран_бүтээлээс">Уран бүтээлээс</span></h2><ul><li>Хүн</li><li>Гэрээслэл</li><li>Ээждээ айлгаж хэлсэн үгс</li><li>Зарим заримдгуудад зориулсан шүлэг</li><li>Бяцхан сургаал-1</li><li>Залуу нас</li><li>Архи</li><li>Бяцхан сургаал-2</li><li>Бяцхан сургаал-3</li><li>Уншигч танаа</li><li>Манцуйтай жаал</li><li>Захидал</li><li>Анхан өлгийнөөсөө гарахад</li><li>Бяцхан сургаал-4</li><li>Аавын хүү нэгэнт доройтсон бол</li><li>Хүн танаа</li><li>Ямар ч хүн хэрвээ</li><li>Шулмас хийгээд бурхан гэдгийг чинь</li><li>Yхэл</li><li>Алдаа</li><li>Толь</li><li>Бүсгүй таньд</li></ul><br></p>